Երկար սպասումներից հետո վերջապես զգայարանները սարդոստայնի ուժեղ տատանումներ արձանագրեցին՝ կենտրոնից բավական հեռավորության վրա, հակառակ ուղղությամբ: Սև սարդն անմիջապես լարվեց, կարմիր աչքերի հայացքն ուղղեց ազդանշանի ուղղությամբ և արագորեն սլացավ այնտեղ: Ճանճը ճգնում էր պատռել իրեն կաշկանդող սարդոստայնը, դուրս պրծնել թակարդից: Իսկ Սև սարդը թելերով խճճում էր, կաշկանդում՝ հարմար պահին խայթիչը փորը խրելու համար: